Lietuvos futbolo čempionatas|  |
| Sezonas | Lietuvos futbolas 2020 m. |
| Laikotarpis | 2020 m. kovo 6 – lapkričio 14 d. |
| Čempionai | Vilniaus „Žalgiris" (8-asis titulas) |
| Rezultatyviausias žaidėjas | Hugo Videmont (13) |
| ← 2019 m. 2021 m. →  |

**2020 m. LFF A lyga** – 102-asis Lietuvos futbolo čempionatas, vykęs 2020 m. kovą–lapkritį. Tai buvo 20-asis A lygos sezonas ir 32-asis Lietuvos futbolo čempionatas nuo 1990 m. Pirmenybės prasidėjo kovo 6–8 d. savaitgalį, tačiau sužaidus pirmąjį turą (3 rungtynes) varžybos buvo sustabdytos. Tai įvyko kovo 12 d. kai LFF laikinai sustabdė visas Lietuvos futbolo varžybas dėl pasaulinės COVID-19 pandemijos (tuo metu Lietuvoje jau buvo diagnozuoti 3 atvejai). Po karantino varžybos atnaujintos gegužės 30 d.

Pasirengimas
------------

2019 m. gruodžio 5 d. įvyko neeilinė LFF spaudos konferencija, kurioje pranešta, kad du klubai šalinami iš A lygos. FK Atlantas Klaipėda ir FK Palanga dėl manipuliavimo varžybų rezultatais pašalinami iš A lygos. Klubams skirtos finansinės baudos ir išsiuntimas į II lygą (LFF Drausmės komiteto sprendimas gali būti skundžiamas ne vėliau kaip per septynias dienas nuo įteikimo dienos).

Gruodžio pabaigoje buvo žinoma, kad abu klubai pateikė apeliacijas, o gavę neigiamą atsakymą, savo garbę ruošėsi ginti teismuose.

A lygai komandos gali registruoti ne daugiau nei 30 žaidėjų, iš kurių 5 privalo būti Lietuvos Respublikos piliečiai, gimę ne anksčiau nei 1999-01-01, ir ne daugiau nei 4 ne Europos Sąjungos šalių piliečiai. Sąraše gali būti ne daugiau 20 proc. žaidėjų, laikinai perkeltų iš kitų klubų, tačiau iš vieno klubo laikinai perkelti (paskolinti) gali būti ne daugiau kaip 2 žaidėjai.

Kai tapo žinoma, kad A lygoje dalyvaus 6 komandos, buvo planuojamas šešių ratų formatas, tačiau dėl pandemijos buvo sužaisti tik keturi ratai, t. y. kiekviena ekipa sužaidė po 20 rungtynių. Nė viena komanda neiškrito į I lygos pirmenybes, o iš I lygos į A lygą perėjo pirmas keturias vietas užėmusios komandos, neskaitant B komandų. Vėliau, gegužės menėsį buvo papildyta, kad jei pirmųjų keturių I lygos komandų tarpe kuri nors komanda atsisako arba negali dalyvauti kito sezono LFF A lygos čempionate, tuomet šią teisę įgyja ne žemesnę nei aštuntą vietą užėmusios komandos.

### Licencijavimas

| Klubas | A lyga licencija | UEFA licencija |
| --- | --- | --- |
| **FK Sūduva** |  |  |
| **FK Žalgiris** |  |  |
| **FK Riteriai** |  |  |
| **FK Kauno Žalgiris** |  |  |
| **FK Panevėžys** |  |  |
| **FK Banga Gargždai** |  |  |
| Spalvų reikšmės:
     A lygos licencija
     A lygos licencija po apeliacijos |

Paraiškas padavė Marijampolės „Sūduva", Vilniaus „Žalgiris", Vilniaus „Riteriai", „Kauno Žalgiris", „Panevėžys", Klaipėdos „Atlantas", „Palanga", Kauno „Hegelmann Litauen", Gargždų „Banga" ir Telšių „Džiugas". 2019 m. gruodžio 4 d. paskelbta apie „Atlanto" ir „Palangos" klubų pašalinimą iš A lygos. 2019 m. gruodžio 5 d. interviu su Vidmantu Murausku buvo rašoma, kad licencijų siekia dar ir Vilniaus Vytis. 2019 m. gruodžio 19 d. LFF paskelbė patikslintą sąrašą, kuriame be minėtų klubų atsirado Vilniaus Vytis ir DFK Dainava. 2020 m. sausio 13 d. LFF pateikė naujienas apie licencijavimosi procesą. Palangos „Palanga" ir „Hegelmann Litauen" atsisakė planų siekti A lygos licencijų ir toliau siekė I lygos licencijų.

Licencijavimo komiteto posėdis įvyko 2020 m. vasario 4 d. tuomet ir sprendėsi, kam bus suteiktos A lygos licencijos. Licencijos buvo suteiktos šiems klubams: Marijampolės „Sūduvai", Vilniaus „Žalgiriui", Vilniaus „Riteriams", „Kauno Žalgiriui",  „Panevėžiui". Licencijų negavę klubai turėjo galimybę iki 2020 m. vasario 10 d. pateikti apeliacijas ir jas pagrindžiančią medžiagą, tad apeliacijas pateikė trys klubai: „Banga", „Džiugas" ir DFK „Dainava". Vilniaus Vytis ir FK Atlantas Klaipėda apeliacijų ir jas pagrindžiančių dokumentų nepateikė.

LFF Apeliacinio licencijavimo komiteto posėdis įvyko vasario 13 d. VšĮ „Gargždų futbolas" („Bangos") apeliacija patenkinta ir klubui išduota 2020 m. sezono A lygos licencija; VšĮ Dzūkijos futbolo klubo „Dainava" apeliacija svarstyta, tačiau licencija neišduota dėl nepilnai įgyvendintų privalomų teisinių, personalo, sporto ir finansinių kriterijų; VšĮ „Telšių futbolo ateitis" („Džiugo") apeliaciją atsisakyta nagrinėti dėl apeliacinio proceso reikalavimų pažeidimų. Klaipėdos „Atlantas" nuo 2020 m. sausio mėn. pradžios neteikė jokios kriterijų atitikimą įrodančios medžiagos.

Buvo išduotos ir UEFA turnyrų licencijos.

2020 m. vasario 19 d. Telšių „Džiugo" vadovybė išplatino pranešimą, kad 2020 m. A lygoje nedalyvaus. Galutinį 2020 m. A lygos dalyvių skaičių nustatė LFF Vykdomasis komitetas, įvertinęs klubų licencijavimo ir sportinius klubų rezultatus – nuspręsta, kad 2020 m. bus 6 komandos. Dėl dalyvių skaičiaus LFF konsultavosi su UEFA atstovais ir gavo patikinimą, kad esant tokiam komandų skaičiui nei LFF, nei UEFA varžybose dalyvausiančių klubų teisės nenukentės.

### Pandemija

2020 m. kovo 12 d. LFF pranešė, kad dėl kilusios COVID-19 viruso pandemijos nukeliamos antrojo turo rungtynės. Nuo kovo 12-osios, visi vieši renginiai tiek uždarose, tiek atvirose erdvėse sustabdyti dviem savaitėms. Visi LFF vykdomi ir kuruojami renginiai bei varžybos buvo stabdomi iki 2020 m. kovo 27 d. Kovo 27 d. karantinas pratęstas iki balandžio 13 d. o po to dar dviem savaitėms. Nuo balandžio 27 d. buvo leista vykdyti sporto užsiėmimus atviroje erdvėje su sąlyga, kad kiekvienam žmogui bus užtikrintas 10 m² plotas. Taip pat tarp sportuojančiųjų turėjo būti išlaikytas ne mažesnis kaip 10 metrų atstumas. Žaidėjai po treniruotės iš karto vykdavo namo ir turėdavo praustis ten, o pratybų rezultatai buvo aptariami nuotoliniu būdu.

Gegužės pradžioje, mažėjant viruso grėsmei, vyriausybė ėmė mažinti apribojimus. Gegužės 7 d. LFF pateikė prašymą leisti atnaujinti futbolo varžybas. Gegužės 13 d. vyriausybė leido atnaujinti aukšto meistriškumo sporto čempionatus nuo gegužės 30 d. Iš pradžių rungtynės turėjo vykti be žiūrovų; vėliau, iki birželio 15 dienos, buvo prašoma Vyriausybės leidimo organizuoti rungtynes su 10 proc. žmonių nuo stadiono talpos, o po birželio 15 d. – su 20 proc. žmonių nuo stadiono talpos, užtikrinant 10 m² plotą vienam žmogui ir 2 metrų atstumą tarp jų.

Dėl COVID-19 pandemijos buvo padaryti pokyčiai varžybų nuostatuose. Vadovaujantis iš IFAB gautu pranešimu, laikinai buvo pakeista 3 keitimų per rungtynes taisyklė. Žaidėjai ilgą laiką buvo izoliuoti nuo futbolo ir treniruočių, todėl norint apsaugoti futbolininkus nuo traumų 2020 m. sezone leista daryti 5 keitimus. Prasidėjus pandemijai, nemažai legionierių grįžo į savo gimtuosius kraštus. Kai Lietuvoje jau buvo galima sušvelninti karantino sąlygas, kitose šalyse pandemija dar siautėjo toliau, todėl ne visi legionieriai galėjo grįžti į Lietuvos klubus, o kiti negalėjo atvykti dėl tarptautinių kelionių apribojimų. Dėl to klubų komplektacijos koregavimui buvo suteikta papildoma savaitė – klubai galėjo papildyti savo žaidėjų gretas nuo gegužės 23 iki 30 d. Vasaros perėjimų langas buvo perkeltas nuo birželio 27 d. – liepos 27 d. į liepos 13 d. – rugpjūčio 12 d. Čempionatas buvo sutrumpintas nuo 6 ratų iki 4.

Birželio pradžioje, vėl ėmus vykti futbolo varžyboms, vyriausybė išleido sporto renginių rekomendacijas ir taisykles. Švietimo, mokslo ir sporto ministerija rekomendavo toje pačioje erdvėje ir tuo pačiu metu organizuoti ne daugiau nei vieną renginį, iš anksto parengti ir įdiegti nuorodas, įspėjamuosius ženklus, užtvaras ir pan. Iki birželio 16 d. atvirose erdvėse vyksiančiuose renginiuose galėjo dalyvauti ne daugiau kaip 300 žiūrovų ir dalyvių, o uždarose erdvėse vyksiančiuose renginiuose – iki 100 žiūrovų ir dalyvių. Po birželio 16 d. atvirose erdvėse žiūrovų ir dalyvių skaičius buvo didinamas iki 500, o uždarose – iki 150. Renginio organizatoriai turėjo užtikrinti sąlygas žiūrovų ir dalyvių rankų higienai: praustuvėse turėjo būti tiekiamas vanduo, prie praustuvių – skystas muilas, vienkartiniai rankšluosčiai, matomoje vietoje prie įėjimo, tualetuose pakabintos rankų dezinfekcijai skirtos priemonės.

Spalį COVID-19 užkrėtimų skaičius vėl ėmė kilti, mėnesio viduryje Dominyko Barausko COVID-19 mėginys buvo teigiamas. Po kelių dienų atliktas pakartotinas mėginys buvo neigiamas, tačiau žaidėjui nebuvo leista vykti į rinktinės rungtynes, į kurias jis buvo pakviestas, o taip pat visa FK Riteriai komanda privalėjo saviizoliuotis. Dėl to „Riterių" rungtynės su „Panevėžiu" buvo nukeltos iš spalio 20 d. į 28 d. Čempiono titulą lemiančios paskutinio turo rungtynės tarp „Sūduvos" ir „Žalgirio" buvo nukeltos iš spalio 31 d. į lapkričio 8 d. po to, kai koronavirusu apsikrėtė du „Sūduvos" žaidėjai ir klubo prezidentas Vidmantas Murauskas. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d. o vėliau į lapkričio 12 d. su galimybe perkelti į lapkričio 22 d. Buvo neatmetamas ir blogiausias scenarijus – šios dvikovos perkėlimas į 2021 metus.

Arėjant paskutiniam A lygos etapui, kuris buvo numatytas spalio 31 d. „Sūduva" pranešė, kad du žaidėjai turi koronaviruso simptomus ir karantinuojasi. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d. o vėliau – į lapkričio 12 d. su galimybe perkelti į lapkričio 22 d. pasibaigus Tautų lygos varžybų periodui. Buvo neatmetamas ir blogiausias scenarijus – šios dvikovos perkėlimas į 2021 metus. Galiausiai buvo priimtas sprendimas žaisti rungtynes lapkričio 14 d. Sprendimas susilaukė daug kritikos, kadangi tiek „Sūduvos", tiek ir „Žalgirio" žaidėjams, atstovaujantiems rinktinėje, nebuvo leista išvykti su rinktine, kuri žaidė su Farerais lapkričio 11 d. su Baltarusija 15 d. ir Kazachstanu 18 d. „Žalgiris" norėjo sužaisti rungtynes kuo greičiau, argumentuodamas, kad augant užkrėtimų skaičiui rungtynės gali išties 2020 metais neįvykti. „Sūduva" norėjo nukelti rungtynes kuo vėliau, kadangi žaidėjai neturėjo pakankamai laiko atsigauti po persirgimo. V. Širmelis teigė, kad net pasaulinės praktikos nėra, ką daryti su tais žaidėjais, kurie ateina į treniruotę persirgę šita liga, vienas žaidėjas reagavo vienaip, kitas – kitaip. „Sūduvos" treneris apibūdino rungtynes tarsi „buvo sustatyti prie sienos sušaudyti". „Žalgiris" laimėjo rungtynes 3-0 ir po 3 metų pertraukos iškovojo čempionų titulą.

Komandos
--------

Gargždai
Kaunas
Marijampolė
Panevėžys
Vilnius (2)
Lygos komandų geografija

Iš viso pirmenybėse dalyvavo 6 komandos iš 5 miestų – Gargždų (1), Kauno (1), Marijampolės (1), Panevėžio (1), Vilniaus (2).

| Komanda | Miestas | Ankstesni sezonai A lygoje |
| --- | --- | --- |
| Gargždų „Banga" (N) | Gargždai | 6× (2009–2014) |
| „Kauno Žalgiris" | Kaunas | 5× (2015–2019) |
| Marijampolės „Sūduva" (Č) | Marijampolė | 18× (2002–2019) |
| Panevėžio FK | Panevėžys | 1× (2019) |
| Vilniaus „Riteriai" | Vilnius | 6× (2014–2019) |
| Vilniaus „Žalgiris" | Vilnius | 18× (2001–2019) |

### Sudėtys

*Pagrindinis straipsnis – Sąrašas:2020 m. A lygos komandų sudėtys*.
### Treneriai

| Komanda | Treneris |
| --- | --- |
| FK Banga | Lietuva Tomas Tamošauskas |
| FK Kauno Žalgiris | Lietuva Rokas Garastas |
| FK Panevėžys | Portugalija João Luís Martins (neoficialiai) |
| FK Riteriai | Suomija Tommi Pikkarainen |
| FK Sūduva | Lietuva Saulius Širmelis |
| FK Žalgiris | Baltarusija Aliaksejus Baga |

Trenerių pokyčiai:

* Vilniaus „Žalgiris" 2019 m. lapkričio mėn. (iškart po sezono pabaigos) atsisveikino su laikinai pareigas ėjusiu João Luís Martins.
* Pasibaigus 2019 m. sezonui, Kauno Žalgirio trenerio Mindaugo Čepo kontraktas nebuvo pratęstas, ir 2019 m. gruodžio 3 d. jį pakeitė Rokas Garastas.
* 2020 m. sausio 7 d. FK Riteriai pranešė, kad vyr. treneriu tapo Mindaugas Čepas.
* Pasibaigus kontraktui 2019 m. gruodžio 16 d. Marijampolės „Sūduvos" treneris Vladimiras Čeburinas neatnaujino kontrakto.
* 2020 m. sausio 8 d. austras Heimo Pfeifenberger tapo naujuoju Marijampolės „Sūduvos" vyr. treneriu.
* 2020 m. sausio mėn. „Žalgiris" pasirašė sutartį su treneriu iš Ispanijos Juan Ferrando, tačiau jo sveikatos būklė komplikavosi ir „Žalgirio" vadovybei teko toliau tęsti vyr. trenerio paieškas. Victor Basadre, turėjęs tapti trenerio asistentu, atvyko į Lietuvą ir dalyvavo pirmose treniruotėse su ekipa.
* 2020 m. sausio 19 d. Aliaksejus Baga (Aleksejus Baha) atvyko į Lietuvą treniruoti Vilniaus „Žalgirį". Valerijus Tarasenka, jau anksčiau kartu dirbęs su Aliaksejumi Baha FC BATE klube, tapo vyr. trenerio asistentu. Sutartis pasirašyta metams su galimybe ją pratęsti.)
* 2020 m. balandžio 14 d. tebevykstant COVID-19 pandemijai, FK Sūduva Marijampolė nutraukė sutartį su Heimo Pfeifenberger.
* Po keturių pralaimėjimų iš eilės birželio 15 d. FK Panevėžys nutraukė sutartį su Alexandru Curteian. Komandai laikinai vadovavo Dainius Gleveckas.
* Iškart po rungtynių birželio 28 d. kuriose FK Riteriai pralaimėjo FK Žalgiriui 0:7 iš trenerio pareigų atsistatydino Mindaugas Čepas. Laikinuoju treneriu tapo dublerių komandos vyr. treneris Vaidas Sabaliauskas.
* 2020 m. liepos 4 d. João Luís Martins tapo naujuoju FK Panevėžys treneriu.
* 2020 m. liepos 26 d. Janusz Niedźwiedź tapo naujuoju FK Riteriai treneriu. Janušas per savo karjerą iki šiol nėbuvo nei žaidęs nei treniravęs už Lenkijos ribų. Rugpjūčio 1 d. Janušas išvyko „dėl asmeninių ir administracinių aplinkybių". Vaidas Sabaliauskas vėl užėmė laikinojo trenerio pareigas.
* Riteriai netruko pasirinkti kitą trenerį, 2020 m. rugpjūčio 11 d. juo tapo Tommi Pikkarainen.
* Sezono pabaigoje baigėsi Sauliaus Širmelio kontraktas su FK Sūduva. Dėl nukeltų paskutinio turo varžybų Saulius Širmelis pasiliko dviems savaitėms ilgiau.
* Baigiantis sezonui, ėmė sklandyti gandai, kad Aliaksejus Baga pereis treniruoti Kazachstano FK Aktôbe klubą. Aliaksejus tuo metu gandus neigė, tačiau pasibaigus sezonui gandus patvirtino, ir 2020 m. gruodžio 21 d. nutraukė sutartį su FK Žalgiriu.

### Stadionai

| Komanda | Namų aikštė | Talpa | Atsarginė aikštė | Talpa |
| --- | --- | --- | --- | --- |
| „Banga" | Gargždų miesto stadionas | 3250 | Minijos progimnazijos aikštynas |  |
| „Kauno Žalgiris" | Kauno Žalgirio futbolo akademijos stadionas | 1500 | LFF Kauno treniruočių stadionas | 1500 |
| „Panevėžys" | Aukštaitijos stadionas | 4000 | Panevėžio Žemynos progimnazijos stadionas | 1000 |
| „Riteriai" | LFF stadionas | 5500 | Sportima arena | 3157 |
| „Sūduva" | Hikvision arena | 6250 | Hikvision arenos maniežas | 4940 |
| „Žalgiris" | LFF stadionas | 5500 | Sportima arena | 3157 |

Rezultatai
----------

Per rungtynes su „Banga" liepos 23 d. „Sūduvos" žaidėjams buvo parodytos 4 raudonos kortelės – tai buvo iki šiol nepasiektas rekordas. Jei būtų buvusi parodyta dar viena raudona kortelė, pagal FIFA taisykles rungtynės būtu buvusios nutrauktos ir „Sūduvai" užskaitytas pralaimėjimas. LFF Drausmės komitetas „Sūduvos" klubui paskyrė 1000 eurų baudą.

Pirmuoju A lygos žaidėju, užsikrėtusiu COVID-19, tapo „Riterių" žaidėjas Dominykas Barauskas. Visa jo komanda privalėjo saviizoliuotis, o „Riterių" rungtynės su „Panevėžiu" buvo nukeltos iš spalio 20 d. į 28 d. Paskutinės ir lemiamos lygos rungtynės tarp „Sūduvos" ir „Žalgirio" buvo nukeltos iš spalio 30 d. į lapkričio 14 d. po to kai 20 „Sūduvos" komandos narių persirgo koronavirusu. „Žalgiris" iškovojo čempionų titulą, lemiamose rungtynėse nugalėjęs marijampoliečius 3-0.

### Galutinė lentelė

| Vieta | Komanda | R | Pg | L | Pm | Įv+ | Įv.– | Įv. sk. | Taškai | Pastabos |
| --- | --- | --- | --- | --- | --- | --- | --- | --- | --- | --- |
|
| 1. | **Vilniaus „Žalgiris"** | 20 | 14 | 3 | 3 | 42 | 14 | +28 | **45** | Čempionai, pateko į Čempionų lygą |
| 2. | **Marijampolės „Sūduva"** | 20 | 13 | 4 | 3 | 32 | 18 | +14 | **43** | Pateko į Europos konferencijų lygą |
| 3. | **„Kauno Žalgiris"** | 20 | 12 | 2 | 6 | 30 | 18 | +12 | **38** | Pateko į Europos konferencijų lygą |
| 4. | **Gargždų „Banga"** | 20 | 3 | 7 | 10 | 16 | 30 | -14 | **16** |  |
| 5. | **Panevėžio FK** | 20 | 2 | 6 | 12 | 19 | 38 | -19 | **12** | Pateko į Europos konferencijų lygą |
| 6. | **Vilniaus „Riteriai"** | 20 | 2 | 6 | 12 | 17 | 38 | -21 | **12** |  |

### Prizininkai

|  |
| --- |
| **Čempionato prizininkai** |
|  | **1-oji vieta: Žalgiris Vilnius*** ***Kapitonas***: Saulius Mikoliūnas
* ***Žaidėjai***: Liviu Antal, Martin Berkovec, Klemen Bolha, Motiejus Burba, Edvinas Gertmonas, Gustas Jaruševičius, Andrija Kaluderovic, Karlo Kamenar, Marko Karamarko, Francis Kyeremeh, Mantas Kuklys, Nemanja Ljubisavljevic, Saulius Mikoliūnas, Donovan Slijngard, Domantas Šimkus, Ivan Tatomirovic, Karolis Uzėla, Matas Vareika, Hugo Videmont, Modestas Vorobjovas
* ***Treneris***: Aleksej Baga
 |
|  | **2-oji vieta: Sūduva Marijampolė*** ***Kapitonas***: Algis Jankauskas
* ***Žaidėjai***: Evgen Efremov, Nicolas Gorobsov, Ivan Hladik, Algis Jankauskas, Eligijus Jankauskas, Ivan Kardum, Semir Kerla, Linas Klimavičius, Glebs Kluskins, Povilas Leimonas, Giedrius Matulevičius, Hamdi Nagguez, Renan Oliveira, Domagoj Pusic, Valerijs Sabala, Thomas Salamon, Vaidas Slavickas, Andro Svrljuga, Josip Tadic, Mihret Topcagic, Aleksandar Zivanovic
* ***Treneris***: Saulius Širmelis
 |
|  | **3-oji vieta: Kauno Žalgiris*** ***Kapitonas***: Linas Pilibaitis
* ***Žaidėjai***: Benas Anisas, Urij Busman, Martynas Dapkus, Emmanuel David, Airidas Mickevičius, Deividas Mikelionis, Lukas Odincovas, Philip Otele, Simonas Paulius, Linas Pilibaitis, Domantas Putrius, Rimvydas Sadauskas, Rudinilson Silva, Gratas Sirgėdas, Deividas Šešplaukis, Karolis Šilkaitis, Pijus Širvys, Steven Thicot, Simonas Urbys, Egidijus Vaitkūnas, Deitonas Vinckus, Armantas Vitkauskas, Domantas Vitkus
* ***Treneris***: Rokas Garastas
 |
| Šaltiniai:
* 
* 
* 
 |

### Snaiperiai

Rezultatyviausi čempionate| Žaidėjas | Komanda | Įvarčiai |
| --- | --- | --- |
| Prancūzija Hugo Vidémont | „Žalgiris" | 13 |
| Kroatija Josip Tadić | „Sūduva" | 11 |
| Linas Pilibaitis | „Kauno Žalgiris" | 8 |
| Rumunija Liviu Antal | „Žalgiris" | 6 |
| Bosnija ir Hercegovina Mihret Topčagić | „Sūduva" | 5 |
| Brazilija Jorge Elias | „Panevėžys" | 5 |

Rezultatyviausi vieneriose rungtynėse| Įvarčiai | Žaidėjas | Komanda | Varžovas | Rezultatas | Data | Šaltinis |
| --- | --- | --- | --- | --- | --- | --- |
| **4** | Kroatija Josip Tadić | Sūduva Marijampolė | Riteriai Vilnius | 7-1 | 2020-09-27 | Ataskaita |
| **3** | Bosnija ir Hercegovina Mihret Topčagić | Sūduva Marijampolė | FK Panevėžys | 3-0 | 2020-06-24 | Ataskaita |

### Geriausi žaidėjai

Kas mėnesį renkamas geriausias A lygos žaidėjas ir geriausias jaunasis žaidėjas. Per COVID-19 pandemijos karantino laikotarpį kovą–birželį rinkimas vyko tik vieną kartą.

Geriausias žaidėjas| kovas–birželis | Bosnija ir Hercegovina Semir Kerla | Sūduva Marijampolė |
| liepa | Prancūzija Hugo Vidémont | Žalgiris Vilnius |
| rugpjūtis | Lietuva Linas Pilibaitis | Kauno Žalgiris |
| rugsėjis–lapkritis | Prancūzija Hugo Vidémont | Žalgiris Vilnius |

Geriausias jaunasis žaidėjas| kovas–birželis | Kanada Richlord Ennin | Žalgiris Vilnius |
| liepa | Prancūzija Emmanuel David | Kauno Žalgiris |
| rugpjūtis | Venesuela Angel Lezama | Riteriai Vilnius |
| rugsėjis–lapkritis | Lietuva Ignas Kružikas | FK Panevėžys |

### Geriausi treneriai

Kas mėnesį buvo renkamas geriausias treneris. Per COVID-19 pandemijos karantino laikotarpį kovo–birželio mėn. rinkimas vyko tik vieną kartą.

|  |  |  |
| --- | --- | --- |
| kovas–birželis | Saulius Širmelis ir Tomas Tamošauskas | FK Sūduva ir FK Banga |
| liepa | Rokas Garastas | FK Kauno Žalgiris |
| rugpjūtis | Rokas Garastas | FK Kauno Žalgiris |
| rugsėjis–lapkritis | Aliaksejus Baga | FK Žalgiris |

Šaltiniai
---------

1. ↑   Archyvuota kopija 2019-12-05 iš Wayback Machine projekto.
2. ↑
3. ↑   Archyvuota kopija 2020-09-23 iš Wayback Machine projekto.
4. ↑   Archyvuota kopija 2020-06-07 iš Wayback Machine projekto.
5. ↑   Archyvuota kopija 2019-12-03 iš Wayback Machine projekto.
6. ↑
7. ↑   Archyvuota kopija 2019-12-21 iš Wayback Machine projekto.
8. ↑   Archyvuota kopija 2020-01-13 iš Wayback Machine projekto.
9. ↑   Archyvuota kopija 2020-01-31 iš Wayback Machine projekto.
10. ↑
11. ↑   Archyvuota kopija 2020-02-13 iš Wayback Machine projekto.
12. ↑   Archyvuota kopija 2020-02-13 iš Wayback Machine projekto.
13. ↑  UEFA licencijos Archyvuota kopija 2021-01-22 iš Wayback Machine projekto.
14. ↑
15. ↑   Archyvuota kopija 2020-10-22 iš Wayback Machine projekto.
16. ↑
17. ↑   Archyvuota kopija 2020-03-27 iš Wayback Machine projekto.
18. ↑   Archyvuota kopija 2020-03-27 iš Wayback Machine projekto.
19. ↑
20. ↑   Archyvuota kopija 2020-05-12 iš Wayback Machine projekto.
21. ↑   Archyvuota kopija 2020-08-10 iš Wayback Machine projekto.
22. ↑
23. ↑   Archyvuota kopija 2020-06-07 iš Wayback Machine projekto.
24. ↑   Archyvuota kopija 2020-08-08 iš Wayback Machine projekto.
25. ↑   Archyvuota kopija 2020-06-07 iš Wayback Machine projekto.
26. ↑   Archyvuota kopija 2020-06-09 iš Wayback Machine projekto.
27. ↑
28. ↑
29. ↑
30. ↑
31. ↑
32. ↑   Archyvuota kopija 2022-01-29 iš Wayback Machine projekto.
33. ↑
34. ↑
35. ↑
36. ↑
37. ↑
38. ↑   Archyvuota kopija 2022-01-29 iš Wayback Machine projekto.
39. ↑
40. ↑
41. ↑
42. ↑
43. ↑
44. ↑
45. ↑
46. ↑   Archyvuota kopija 2020-01-24 iš Wayback Machine projekto.
47. ↑   Archyvuota kopija 2020-01-24 iš Wayback Machine projekto.
48. ↑   Archyvuota kopija 2020-02-15 iš Wayback Machine projekto.
49. ↑
50. ↑
51. ↑
52. ↑   Archyvuota kopija 2020-06-30 iš Wayback Machine projekto.
53. ↑   Archyvuota kopija 2020-07-03 iš Wayback Machine projekto.
54. ↑   Archyvuota kopija 2020-07-06 iš Wayback Machine projekto.
55. ↑   Archyvuota kopija 2020-07-28 iš Wayback Machine projekto.
56. ↑
57. ↑   Archyvuota kopija 2020-09-13 iš Wayback Machine projekto.
58. ↑
59. ↑
60. ↑
61. ↑   Archyvuota kopija 2021-01-27 iš Wayback Machine projekto.
62. ↑   Archyvuota kopija 2020-08-12 iš Wayback Machine projekto.
63. ↑
64. ↑
65. ↑   Archyvuota kopija 2020-09-23 iš Wayback Machine projekto.
66. ↑
67. ↑
68. ↑
69. ↑
70. ↑   Archyvuota kopija 2020-09-23 iš Wayback Machine projekto.
71. ↑
72. ↑

Nuorodos
--------

* Lietuvosfutbolas.lt (2020-12-05)
* Lithuania 2020 A lyga (Wildstat.com)
* A Lyga 2020 (Soccerway.com)
* Lithuania 2020 (Rsssf.com)
* Lithuania 2021-2030 (Claudionicoletti.eu)
* LFF A Lyga 2020 (Foot.dk)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuva Lietuvos aukščiausio lygmens futbolo lygos sezonai  |
| --- |
|  |
| XX a. tarpukaris | 
1922 · 1923 · 1924 · 1925 · 1926 · 1927 · 1928 · 1929 · 1930 · 1931 · 1932 · 1933 · 1934 · 1935 · 1936 · 1936–37 · 1937–38 · 1938–39 ·   1939–40  |
|  |
| II pasaulinis karas | 
  1940  ·   1941  · 1942 · 1942–1943 ·   1943–1944  |
|  |
| Sovietmetis | 
  1944  · 1945 · 1946 · 1947 · 1948 · 1949 · 1950 · 1951 · 1952 · 1953 · 1954 · 1955 · 1956 · 1957 · 1958 · 1958–59 · 1959–60 · 1960–61 · 1961–62 · 1962–63 · 1964 · 1965 · 1966 · 1967 · 1968 · 1969 · 1970 · 1971 · 1972 · 1973 · 1974 · 1975 · 1976 · 1977 · 1978 · 1979 · 1980 · 1981 · 1982 · 1983 · 1984 · 1985 · 1986 · 1987 · 1988 · 1989 |
|  |
| Nepriklausoma Lietuva | 
1990 · 1991 · 1991–92 · 1992–93 · 1993–94 · 1994–95 · 1995–96 · 1996–97 · 1997–98 · 1998–99 · 1999 · 2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020 · 2021 · 2022 · 2023 · 2024 |
|  |
|   Pilkai pažymėti sezonai, kurių metu čempionai nebuvo nustatyti  |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Lietuva Lietuvos futbolas 2020 m. |
| --- |
|  |
| « 2019 m. 2021 m. » |
|  |
| Lygos | 
2020 m. A lyga (komandų sudėtys) — 2020 m. LFF I lyga — 2020 m. LFF II lyga — 2020 m. LFF III lyga — 2020 m. SFL |
|  |
| Taurės | 
2020 m. LFF taurė — 2020 m. LFF supertaurė |
|  |
| UEFA klubų turnyrai | 
Lietuvos klubai UEFA turnyruose 2020 m. |
|  |
| Lietuvos vyrų futbolo rinktinė | 
Pasaulio čempionato atrankos rungtynės — Lietuvos rinktinė UEFA Tautų lygoje 2020–2021 m. — Draugiškos rungtynės |

 |